# PATVIRTINTA

Lietuvos nacionalinio kultūros centro direktoriaus

2021 m. kovo 29 d. įsakymu Nr. V-23

**NAUJŲ KŪRINIŲ PUČIAMŲJŲ INSTRUMENTŲ ORKESTRAMS**

**2021 M. KONKURSO**

I. BENDROSIOS NUOSTATOS

1. Naujų kūrinių pučiamųjų instrumentų orkestrams 2021 m. konkurso nuostatai (toliau – Nuostatai) reglamentuoja konkurso tikslus, kūrinių pateikimą, vertinimą, konkurso eigą, geriausių kūrinių premijavimą.

II. KONKURSO TIKSLAI

2. Siekdamas populiarinti pučiamųjų instrumentų orkestrų muzikavimo žanrą, kaip savitą muzikinės raiškos ir kultūros paveldo dalį, skatinti naujų kūrinių pučiamųjų instrumentų orkestrams kūrimą, ateinančių dainų švenčių, respublikinių bei tarptautinių konkursų repertuaro turtinimą, Lietuvos nacionalinis kultūros centras rengia naujų kūrinių pučiamųjų instrumentų orkestrams konkursą. Geriausi kūriniai bus įtraukiami į dainų švenčių bei regioninių festivalių, kolektyvų koncertines programas, pristatys lietuvių kompozitorių pučiamųjų instrumentų muziką užsienyje.

III. KŪRINIŲ PATEIKIMAS, VERTINIMAS

3. Priimami 2019–2021 m. sukurti nepublikuoti originalūs ankstesniems konkursams nepateikti kūriniai visų sudėčių pučiamųjų instrumentų orkestrams (orkestrų sudėtys pridedamos):

A grupė – 7–15 min. trukmės sudėtingi kūriniai, skirti atlikti solinių koncertų metu, aukštesnio meninio lygio kolektyvams Lietuvos pučiamųjų instrumentų orkestrų muzikai pristatyti užsienyje, Lietuvos pučiamųjų instrumentų orkestrų čempionatui;

B grupė – 3–6 min. trukmės kūriniai, tinkami dainų švenčių ir panašaus pobūdžio kultūros renginių programoms, skirti įvairaus meninio lygio kolektyvams atlikti jungtinėje programoje ir soliniams kolektyvų koncertiniams pasirodymams.

4. Kūriniai (partitūros ir atskirų instrumentų balsai) pateikiami iki š. m. spalio 10 d. Lietuvos nacionalinio kultūros centro Mėgėjų meno skyriaus pučiamųjų orkestrų specialistui Gerimantui Statiniui adresu Barboros Radvilaitės g. 8., 01124 Vilnius, arba el. paštu gerimantas.statinis@lnkc.lt PDF, o garso įrašai – MP3 formatu.

5. Pateikiamų kūrinių kompiuterinė grafika turi tikti spaudai ir atitikti šiuos parametrus:

5.1. penklinės dydis (vadinamasis *Staff size*) turi būti 6 mm pagal „Sibelijaus“ programą;

5.2. teksto šriftas turi būti *Times New Roman*;

5.3. autorių vardai ir pavardės turi būti užrašyti viršuje dešinėje pirmo puslapio pusėje mažosiomis raidėmis (didžiosiomis raidėmis rašomos tik pirmos vardų ir pavardžių raidės);

6. Autoriai, pateikdami konkursui kūrinį (-ius), sutinka, kad premijuotus kūrinius LNKC platintų, viešai skelbtų, viešai atliktų šalies bei užsienio festivaliuose, koncertuose, renginiuose.

Premijuoti kūriniai gali būti instrumentuojami kitų sudėčių pučiamųjų instrumentų orkestrams (mišriems, fanfariniams ir varinių pučiamųjų instrumentų, priklausomai, kokios sudėties pateikta konkursui), prieš tai suderinus su autoriumi dėl meninių reikalavimų išpildymo.

 6. Kūrinius vertins Lietuvos nacionalinio kultūros centro sudaryta vertinimo komisija, kurioje negalės būti konkursui pateiktų kūrinių autorių. Komisijos nuosprendis galutinis ir neskundžiamas.

IV. KONKURSO EIGA IR GERIAUSIŲ KŪRINIŲ PREMIJAVIMAS

7. Konkursas vyks dviem etapais:

 I. Atrinktų kūrinių atlikimas, vertinimo komisijos sprendimas;

 II. Premijuotų kūrinių bei jų autorių paskelbimas ir premijų įteikimas.

8. Premijavimas: A grupė B grupė

1 premija – 1000 Eur, 1 premija – 600 Eur,

2 premija – 700 Eur, 2 premija – 500 Eur,

3 premija – 500 Eur; 3 premija – 400 Eur.

 8.1. Kiekvienoje pozicijoje gali būti premijuojami keli kūriniai, taip pat į bet kurią poziciją gali nepatekti nė vienas kūrinys.

 V. ASMENS DUOMENŲ TVARKYMAS

 9. Vadovaujantis galiojančių Europos Sąjungos, įskaitant Bendrąjį duomenų apsaugos reglamentą (ES) 2016/679, ir Lietuvos Respublikos teisės aktų reikalavimu, taip pat asmens duomenų tvarkymą kontroliuojančių institucijų nurodymu, asmens duomenis tvarko biudžetinė įstaiga Lietuvos nacionalinis kultūros centras (toliau – LNKC), kodas 190758519, adresas Barboros Radvilaitės g. 8, LT-01124, Vilnius, tel.: (8 5) 261 1190, 261 2540, el. p. lnkc@lnkc.lt.

 10. Už asmens duomenų apsaugą atsakingo asmens kontaktinis el. paštas personalas@lnkc.lt, tel. (8 5 ) 261 2103.

 11. Asmens duomenys, tokie kaip vardas, pavardė, elektroninis paštas, mobiliojo telefono numeris, darbo / veiklos vieta, tvarkomi tinkamo konkurso vykdymo, statistikos tikslu.

 12. Visi šioje anketoje nurodyti asmens duomenys tvarkomi gavus asmens sutikimą.

 13. Duomenų subjektas patvirtina, kad yra informuotas (-a), jog siekdamas (-a) realizuoti teisės aktuose numatytas savo, kaip duomenų subjekto, teises, įskaitant, bet neatsiribojant, teisę susipažinti su LNKC tvarkomais duomenimis, teisę duomenis ištaisyti arba ištrinti, teisę apriboti duomenų tvarkymą, teisę nesutikti, kad duomenys būtų tvarkomi, teisę į duomenų perkėlimą, teisę bet kuriuo metu atšaukti sutikimą, nedarant poveikio sutikimu grindžiamo duomenų tvarkymo iki sutikimo atšaukimo, taip pat teisę pateikti skundą Valstybinei duomenų apsaugos inspekcijai (kurios kontaktiniai duomenys viešai skelbiami interneto svetainėje www.vdai.lrv.lt) ir (ar) teismui ta apimtimi, kiek tai yra susiję su LNKC atliekamu duomenų tvarkymu ir kiek to neriboja taikytinų teisės aktų nuostatos, turi kreiptis į LNKC aukščiau nurodytais kontaktais.

14. Duomenų subjektų asmens duomenys tvarkomi tiek, kiek LNKC yra būtina konkursui tinkamai vykdyti, kiek juos saugoti įpareigoja teisės aktai nuo asmens sutikimo gavimo.

V. BAIGIAMOSIOS NUOSTATOS

 15. Su konkursu susijusi informacija skelbiama interneto svetainėje [www.lnkc.lt](http://www.lnkc.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PUČIAMŲJŲ INSTRUMENTŲ ORKESTRŲ SUDĖTYS**

|  |  |  |
| --- | --- | --- |
| Koncertinis pučiamųjų instrumentų orkestrasPiccolo fleitaFleita 1, 2ObojusFagotasEb KlarnetasBb Klarnetas 1Bb Klarnetas 2Bb Klarnetas 3Eb Altinis klarnetasBb Bosinis klarnetasEb Saksofonas altas 1, 2Bb Saksofonas tenoras 1, 2Eb Saksofonas baritonas BbBb Trimitas 1 Bb Trimitas 2Bb Trimitas 3 (4)F Valtorna 1, 3F Valtorna 2, 4Bb Baritonas 1, 2(Eufoniumas 1, 2)Trombonas 1Trombonas 2Trombonas 3TimpanaiMelodiniai mušamiejiMušamieji | Varinių pučiamųjų instrumentų orkestras Eb Kornetas sopranas Bb Solo kornetasBb Repiano kornetasBb Kornetas 2Bb Kornetas 3Bb FliugelhornasEb Solo althornasEb Althornas 1Eb Althornas 2Bb Baritonas 1Bb Baritonas 2Trombonas 1Trombonas 2 Bosinis trombonasBb EufoniumasEb Tūba Bb TūbaTimpanai Melodiniai mušamieji Mušamieji | Fanfarinis pučiamųjų instrumentų orkestras Bb Saksofonas sopranasEb Saksofonas altas 1, 2Bb Saksofonas tenoras 1, 2Eb Saksofonas baritonas Bb Eb Kornetas sopranas Bb Fliugelhornas 1Bb Fliugelhornas 2Bb Fliugelhornas 3F Valtorna 1, 2F Valtorna altorna 3,4Bb Trimitas 1Bb Trimitas 2, 3 (4)Trombonas 1, 2Trombonas 3Bb BaritonasBb EufoniumasEb Tūba Bb TūbaMelodiniai mušamiejiMušamieji |

Galimos pasirinktinai nepilnų sudėčių kompozicijos